**משרד הבריאות של רצועת עזה** הוא משרד הבריאות של ממשלת חמאס ברצועת עזה, האחראי על כלל מערכת הבריאות ברצועה, כולל בתי חולים, מרפאות, ומוסדות רפואיים אחרים. שר הבריאות הנוכחי הוא מדחת עבאס (אנ').

היסטוריה
--------

דיווחים של משרד הבריאות ברצועת עזה על הרוגים במבצעי צה"ל| מבצע | נתוני האו"ם | נתוני המשרד |
| --- | --- | --- |
| מבצע עופרת יצוקה | 1,385 | 1,440 |
| מבצע צוק איתן | 2,251 | 2,310 |
| מבצע שומר החומות | 256 | 260 |

בשטחים הפלסטיניים (יהודה ושומרון ורצועת עזה) פעל בעבר רק משרד הבריאות של הרשות הפלסטינית. לאחר השתלטות חמאס על רצועת עזה וכיבושה מידי הרשות הפלסטינית ב-2007 מינה ממשל חמאס ברצועת עזה שר בריאות חלופי והקים משרד נפרד לרצועה.

עם זאת, לאחר השתלטות החמאס התקיימה שביתה פוליטית של רופאים שנמשכה חודש ונבעה מהתנגדות פוליטית לחמאס. שר הבריאות הראשון היה באסם נעים, שכיהן כשר הבריאות בממשלת הרשות הפלסטינית תחת ראש הממשלה אסמאעיל הנייה. תחת הנהגתו החליפו אנשי החמאס את מנהלי בתי החולים המזוהים עם הפת"ח במנהלים הנאמנים לחמאס. מלבד המנהלים, מנתחים ואנשי צוות רבים שנחשבו לאנשי פת"ח פוטרו מעבודתם בבתי החולים ברצועה. שר הבריאות הנוכחי של הרצועה הוא מדחת עבאס.

### במהלך מלחמת חרבות ברזל

**פסקה זו נמצאת בשלבי עבודה:** כדי למנוע התנגשויות עריכה ועבודה כפולה, אתם מתבקשים שלא לערוך פסקה זו בטרם תוסר ההודעה הזו. אם הפסקה לא נערכה במשך שבוע ניתן להסיר את התבנית ולערוך את הפסקה, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחת המשתמש.

במשך שנים רבות השתמשו ארגונים רבים בנתונים שנמסרו על ידי משרד הבריאות של רצועת עזה, והם נחשבו לאמינים. הם צוטטו לעיתים קרובות על ידי האו"ם, ארגון הבריאות העולמי, ארגון Human Rights Watch וארגונים נוספים. גם משרד החוץ של ארצות הברית מצטט לעיתים קרובות נתונים של המשרד בדו"חות שהוא מפרסם.

משרד הבריאות ברצועה הוא המקור הרשמי היחיד לגבי מספר ההרוגים הפלסטינים ברצועת עזה במהלך מלחמת חרבות ברזל, אם כי מספרים אלו מתפרסמים גם על ידי משרד הבריאות של הרשות הפלסטינית שבסיסו ביהודה ושומרון וזאת לאחר תיאום עם הצוות שלו שיושב ברצועה. משרד הבריאות של חמאס ספג ביקורת רבה מישראל והעולם המערבי לגבי אמינותו וטענות לגבי ניפוח נתוני נפגעים, במיוחד בעקבות דיווחים שנויים במחלוקת שנמסרו מיד לאחר הפיצוץ בבית החולים הערבי אל-אהלי אודות מספר ההרוגים באירוע ולגבי האשמות השווא לאחריות צה"ל. בתחילה האשים משרד הבריאות את צה"ל בהפצצת בית החולים ודיווח על הרג של 500 אזרחים, אך דובר צה"ל הציג ראיות לכך שהפיצוץ היה תוצאה של שיגור רקטה כושל של הג'יהאד האסלאמי הפלסטיני, ולאחר מכן נטען באיחוד האירופי שמספר ההרוגים בפועל היה 50.

ליק בייקר, לשעבר ראש לשכת המזרח התיכון ברויטרס, טען כי מספר ההרוגים שמציג המשרד כבר אינו נחשב מהימן וכי חמאס מאיימת על חייהם של עיתונאים המציגים נתונים השונים מנתוני המשרד. שר החוץ של איטליה, אנטוניו טאיאני, האשים מאוחר יותר את המשרד בהפצת "תעמולה". גם נשיא ארצות הברית ג'ו ביידן הצהיר כי "אין לו אמון" בנתונים על מספר הנפגעים המדווחים על ידי משרד הבריאות ברצועה. גם דובר המועצה לביטחון לאומי של ארצות הברית, ג'ון קירבי, יצא בהצהרות דומות. בתגובה להאשמות אלו פרסם משרד הבריאות בעזה רשימה מלאה של ההרוגים מאז ה-7 באוקטובר, מסמך בן 200 עמודים ובו רישומים של כ-8,000 אנשים מזוהים המפרטים את שמותיהם, גיליהם ומספר תעודת הזהות שלהם.

קישורים חיצוניים
----------------

* 

* אתר האינטרנט הרשמי של משרד הבריאות של רצועת עזה (בערבית)
* משרד הבריאות של רצועת עזה, ברשת החברתית פייסבוק

* משרד הבריאות של רצועת עזה, ברשת החברתית אקס (טוויטר)

* משרד הבריאות של רצועת עזה, ברשת החברתית אינסטגרם

* משרד הבריאות של רצועת עזה, סרטונים בערוץ היוטיוב

הערות שוליים
------------

1. 1 2  איזבל דברה (26 באוקטובר 2023). "What is Gaza's Ministry of Health and how does it calculate the war's death toll?". Associated Press. `{{cite news}}`:  (עזרה)
2. ↑  מרב שריג (3 בנובמבר 2007). "Striking medics in Gaza temporarily return to work after talks with Hamas". המכונים הלאומיים לבריאות. נבדק ב-2023-11-02. `{{cite web}}`:  (עזרה)
3. ↑  דייוויד פולקנפליק. "News outlets backtrack on Gaza blast after relying on Hamas as key source". NPR.
4. ↑  עינב חלבי ויואב זיתון, חמאס: 500 הרוגים בהפצצת בית חולים בעזה. צה"ל: שיגור כושל של הג'יהאד האיסלאמי, באתר ynet, 18 באוקטובר 2023
5. ↑  הפיצוץ בבית החולים בעזה: רוב האתרים חזרו בהם, אך לא מקבלים את נימוקי צה"ל, באתר ‏מאקו‏, 18 באוקטובר 2023
6. ↑  מקור באיחוד האירופי: זה מספר ההרוגים האמיתי בביה"ח בעזה, באתר עכשיו 14, 19 באוקטובר 2023
7. ↑  אתר למנויים בלבד Joe Barnes, ‏Death tolls from Hamas-run health ministry are not trustworthy, former Reuters chief warns, The Telegraph, 24 October 2023
8. ↑  "Italian minister disputes death toll of Gaza hospital blast". רויטרס. 24 באוקטובר 2023. נבדק ב-2023-11-02. `{{cite news}}`:  (עזרה)
9. ↑  רייצ'ל דובקין (25 באוקטובר 2023). "Biden Accuses Palestinians of Lying About Civilian Death Tolls". *ניוזוויק*. נבדק ב-2023-11-02. `{{cite news}}`:  (עזרה)
10. ↑  אתר למנויים בלבד ג'קי חוגי, חמאס: יותר מ–8,000 נהרגו ברצועה מתחילת המלחמה, באתר הארץ, 27 באוקטובר 2023